
L’Hortet de la Farga 
i la Comissió de Festes 
en defensa d’un espai 
comunitari 


Davant l’amenaça de desallotjament per part de la Caixa, la 
Comissió de Festes i l’Hortet de la Farga defensen un espai 
que porten 34 anys utilitzant, i que acull avui les activitats 
de la Comissió durant la Festa Major, un magatzem, un espai 
enjardinat i un hort et. 

Primera sentència 
que dóna la raó 
a les assemblees 
depensionistes 
i obliga a revalorar 
les pensions segons l’IPC 


L’Assemblea Salvem les Pensions de Sants celebra el seu 
aniversari en el marc d’una primera victòria a Catalunya de la 
campanya de revaloració de les pensions: una sentència judi¬ 
cial reconeix que és il·legal revalorar les pensions de jubilació 
amb percentatges inferiors als de l’IPC. 

EDITORIAL 


Fem bixra artesanal, 
fem autogestió 



E l proper dissabte 17 d'octubre, La Burxa serà 
a la fïra-taller de cerveses artesanals a Can 
Batlló, una trobada d'esperit cooperatiu i au- 
togestionari on, en el marc de la fira, conver¬ 
geixen projectes molt diversos: alguns d'ells 
d'autogestió econòmica-diferents cervesers artesanals 
i cooperatives de treball en el marc de l'economia social 
i solidària, com la del cafè del centre en l'àmbit de la 
restauració—; però també autogestió veïnal —com la 
que trobem dia a dia a Can Batlló—, comunicativa —la 
pròpia Burxa— i educativa —l'Escola Arcàdia—. També 
hi serà present el nou taller de birres de Can Batlló, una 
iniciativa benvinguda per a molts col·lectius que, en el 
marc d'un debat sobre el model de consum d'alcohol, 
encara necessitem de la birra per autofïnançar-nos i és 
positiu saber que cada vegada depenem menys de les 
grans empreses capitalistes en aquest àmbit. 


Però, sobretot, volem formar part d'aquesta con¬ 
fluència de projectes, iniciatives i experiències - al¬ 
gunes ja consolidades— que pretenen oferir espais 
d'aprenentatge horitzontal, fer comunitat i resoldre 
les necessitats de la vida de forma autogestionada. 
És important mantenir l'autonomia de tots aquests 
projectes, fer xarxa entre nosaltres i teixir les solida¬ 
ritats necessàries per seguir creixent. 

Ens veiem el 17 d'octubre a Can Batlló! 


L 1 ALTAVEU 

Violència gxatuïta a Gxàcia: 
es busquen testimonis 


Redacció, Sants 


L a matinada del 16 d'agost, 
al carrer Joan Blanques i 
en plenes Festes de Gràcia, 
una colla de joves va ser 
agredida per un altre grup de forma 
brutal i totalment injustificada. Els 
agressors mostraven una actitud 
molt violenta jades del principi i fins 
i tot anaven armats amb pals de fus¬ 
ta, per la qual cosa es creu que sim¬ 
plement buscaven iniciar una ba¬ 
ralla. D'entre les persones que van 
resultar ferides, un noi de 28 anys va 
haver de ser intervingut de gravetat 
per lesions als ossos de la cara i a un 
dels ulls, del qual n'ha perdut com¬ 
pletament la visió. Després de diver¬ 
ses operacions, el jove encara lluita 
per salvar el globus ocular. 

Des de La Burxa no només con¬ 
demnem qualsevol acte violent d'a¬ 
questa mena, sinó que engeguem 


una campanya per trobar testimo¬ 
nis dels fets que puguin ajudar a 
desencallar la investigació policial, 
que a dia d'avui encara no ha donat 
fruits. Preguem a tota persona que 
presenciés els fets o que en tingui 
qualsevol tipus d'informació que 
es posi en contacte amb nosaltres. 
Així mateix, animem a tots els nos¬ 
tres lectors que difonguin aquest 
missatge que farem circular també 
a través de les nostres xarxes soci¬ 
als. Esperem que gràcies a la vostra 
col·laboració aquests actes no que¬ 
din impunes ni es tornin a repetir. 
Enviem també tot el nostre suport i 
afecte a les víctimes de l'atac i a les 
seves famílies. 


Contacte: laburxa@gmail.com 


Violència 
gxatuïta 
a Gxàcia 

Es busquen testimonis 

Agressió al carrer Joan Blanques 
la matinada del 16 d'agost 

laburxa@gmail.com 


MICRO OBERT* Envia'ns el teu escrit a laburxa@gmail.com 

#migxantswelcome 


Maria Àlvarez, Sants 


T ots i totes som immi¬ 
grants o Cap persona és il- 
legal són consignes per a 
moltes properes que és bo 
recordar avui. La solidaritat que ha 
despertat l'acollida de persones re¬ 
fugiades ha de ser una oportunitat 
per replantejar-nos què signifiquen 
les fronteres per a les persones que 
fugint de guerres, explotació, espoli 
o misèria intenten arribar a Europa. 
Aquests dies han emergit als grans 
mitjans de comunicació emotives 
imatges de les dures condicions de 
vida de les persones refugiades, 
però també del terror que es viu a les 
fronteres, un infern que fa anys que 
dura amb més de 25.000 morts i mi¬ 
lers de desapareguts intentant arri¬ 
bar a les costes europees des de l’any 
2000. Morts que no acabaran amb 
quotes de refugiades per país i amb 
ciutats refugi; morts que només aca¬ 
baran si acabem amb les fronteres 


i amb tot el sistema de repressió i 
d’interessos que les manté. 

L'àmplia i positiva solidaritat que 
ha despertat l'arribada de persones 
refugiades no ens pot fer caure en 
un discurs pervers —repetit per 
molts mitjans i institucions— en 
què les migracions es justifiquen 
segons quina sigui la seva causa. 
Acollim als que fugen d'una guer¬ 
ra —de fet, els que fugen de deter¬ 
minades guerres mediatitzades 
segons interessos geoestratègics—, 
però expulsem als que fugen de la 
devastació econòmica o de guerres 
silenciades. Oblidem als que malvi¬ 
uen en campaments a l'altra banda 
de la frontera sud, entre ells moltes 
persones síries que no entren a les 
quotes, com tampoc les persones 
que fugen de països com Eritrea o 
Sudàn del Sud que porten anys de 
guerra i d'èxode. 

La diferenciació entre refugiats 
i migrants és una nova frontera; 
amb quin dret podem dir que és 
legítim escapar d'una guerra però 


només per uns quants —no sigui 
que ens passem de la quota—, però 
la vida dels que malviuen en camps 
de refugiats, o les dones i infants 
segrestats, violats i explotats cada 
dia no són el nostre problema? Com 
tampoc representa que ho és la de¬ 
vastació econòmica causada per 
anys de capitalisme, de colonialis¬ 
me i de neocolonialisme, que obliga 
a persones a marxar de casa seva 
perquè empreses estrangeres han 
destruït la seva pesca, s'han que¬ 
dat amb les seves terres, les seves 
mines, els seus recursos... Precisa¬ 
ment aquests no són benvingudes 
perquè les fronteres protegeixen 
aquest sistema. Fronteres exte¬ 
riors, en les valies, en el mar o en 
els aeroports, però també fronteres 
interiors: les batudes, els CIEs i les 
deportacions. 

És per això tant trist que Barce¬ 
lona sigui ciutat d'acollida de per¬ 
sones migrades mentre continuen 
les batudes, les expulsions i el CIE 
segueix dempeus. Mentre les per¬ 


sones que sobreviuen o mal viuen 
amb la venta ambulant —una for¬ 
ma d'autogestió criminalitzada 
com a màfia— són durament perse¬ 
guides i reprimides per uns antidis- 
turbis de la Urbana que representa 
que havien de dissoldre's. 

Ara que ens hem abocat en el #re- 
fugeeswelcome, hem de fer-lo nos¬ 
tre; construir una xarxa autònoma, 
de suport mutu per a les persones 
refugiades i per a totes les perso¬ 
nes migrants, les que deixen enrere 
històries ja sigui d'empobriment, 
de repressió o de guerra. Però, so¬ 
bretot, hem de qüestionar aquest 
sistema de fronteres que esclavitza 
a la majoria de la humanitat i donar 
suport a tots els moviments d'arreu 
de resistència a les agressions capi¬ 
talistes i neocolonials. 


CARTA 

Cazta a 

Maxiano 

Rajoy 


Amadeus, Sants 


P resident, cada ve¬ 
gada que obra la 
boca em dóna un so¬ 
bresalt. Veurà Presi¬ 
dent, jo estic en trac¬ 
tament mèdic per problemes 
de son, concretament síndrome 
de apnea-hipopnea, i l'altre dia 
vaig escoltar que deia que el re¬ 
ferèndum del 9 d'octubre no es 
va fer. Jo recordo que vaig anar 
a votar al col·legi que em corres¬ 
ponia, vaig fer tots els tràmits 
corresponents —DNI, dipositar 
el meu vot, SÍ-SÍ (per suposat)— 
i després vam fer un passeig pel 
barri amb amics i tot era una 
bassa d'oli, es respirava un am¬ 
bient festiu i la gent es veia molt 
contenta i tranquil·la. Es parlava 
que la gent que vam exercir el 
dret a decidir va superar els dos 
milions. El problema, President, 
és que vostè que, mai ha mentit 
i ha fet tot el que ha promès, al 
dir que aquest referèndum no és 
va fer, m'ha creat la sensació de 
patir, a part del síndrome menci¬ 
onat anteriorment, somnambu- 
lisme agut. 

També em preocupa molt que 
partint de la impossibilitat de la 
independència de Catalunya, se¬ 
gons vostè, perdin tant de temps 
venint per Catalunya tots els 
seus acòlits acompanyats, com 
no, per la Camacho i Albiol. 

President, per vostè la inde¬ 
pendència és impossible, amb 
tantes advertències que ens que¬ 
darem sense pensions, que im¬ 
mediatament ens trobarem amb 
un corralet, que els empresaris 
sortiran de Catalunya, els ban¬ 
quers també, i un llarg etcètra. 
Fins i tot amenaçant que el Barca 
no podrà jugat la lliga, quan An¬ 
dorra juga a la segona categoria 
de la Lliga catalana. 

Com a punt final del ridícul 
que fan tots vostès: han viatjat 
per mig món, perquè el amos 
d'Europa Merkel i del món Oba- 
ma, ens renyessin...francament 
patètic. 

President només em queda per 
dir-li BON VENT I BARCA NOVA.. 

La Comissió de Festes i l’Hortet de la Farga 
en lluita per mantenir el seu espai 


Molts veïns i veïnes han 
donat suport aquests dies 
a la Comissió de Festes i a 
l’Hortet de la Farga davant 
l’amenaca de desnonament 

9 

per La Caixa, que vol vendre 
aquest espai que porten 
ocupant els veïns durant 
34 anys. 


Gemma Parera 


A més de les moltes 
mostres de suport du¬ 
rant els dies de Festa 
Major, ja han recollit 
prop de 2000 signa¬ 
tures, entre elles les del Centre So¬ 
cial de Sants, la Comissió de Veïns i 
Veïnes de La Bordeta i la Federació 
d'Associacions i Comissions de Car¬ 
rers de la Festa Major Sants. 

Des de fa 34 anys, la Comissió de 
Festes de la plaça La Farga orga¬ 
nitza les seves activitats en aquest 
terreny de 40om2, situat enmig de 
Filla de cases formada pels carrers 
Olzinelles, Noguera Pallaresa i Ros- 
send Arús, amb l'entrada per No¬ 
guera Pallaresa 27. 

Així, l'any 1981, quan es va consti¬ 
tuir la Comissió de Festes, el propi¬ 
etari del terreny, Manuel Samper, 
tractant de ferros, va cedir-li l'espai 
i va lliurar la clau al vice-president 


de la Comissió, Ferran Pascual. Des 
d'aleshores, la Comissió ha fet les 
seva programació en aquest espai, 
on tenen un taller i un magatzem, i 
on trobem un hort i una zona ajar- 
dinada coneguts com l'Hortet de la 
Farga. L'Hortet es va crear fa cinc 
anys, d'acord amb la Comissió de 
Festes, després del desallotjament 
dels edificis 36 i 38 de Rossend 
d'Arús que va portar a un deterio¬ 
rament del pati i a la necessitat de 
netejar la runa i donar-li un ús. 

L’Hortet de la Farga, un espai 
per a tothom, en perill 

L'any 2007 el terreny va ser com¬ 
prat per l'empresa PROMCAT 2005 
S.L., la qual va ser embargada, 
per impagament d'hipoteca, pocs 
anys després per La Caixa, sent 
Caixabank l'actual propietària 
de l'espai. El maig passat aquesta 
entitat financera va notificar a la 
Comissió de Festes que en una set¬ 
mana enderrocarien els edificis de 
Rossend Arús 36 i 38 i aplanarien 
el terreny de l'Hortet de la Farga 
per així vendre aquestes tres fin¬ 
ques en un sol lot, a través de Buil- 
ding Center, la immobiliària de 
Caixabank. 

La intervenció de l'Ajuntament 
ha paralitzat de moment l'ender¬ 
rocament i va convocar una pri¬ 
mera reunió, a la seu del Districte, 
entre la Comissió de Festes, la Cai¬ 
xa i el propi Ajuntament. La Caixa 
va proposar en aquesta trobada un 
contracte de cessió d'ús fins al 31 
de desembre que permetia als ve¬ 
ïns fer ús de l'espai fins a aquesta 


data. La Comissió de Festes ha re¬ 
butjat, però, el contracte, perquè 
consideren que l'espai de Noguera 
Pallaresa 27 no hi ha d'estar inclòs. 
És un terreny que, a banda de no 
ser edificable perquè no compleix 
amb el mínim requerit de façana, 
en porta fent ús el veïnat durant 
34 anys. Creuen que és aplicable la 
llei “Usucapión" que es basa en “la 
necessitat de protegir al posseïdor 
d'un bé consolidant titularitats 
aparents en perjudici de qui ho ha 
abandonat o s'ha desinteressat, 
sempre que la possessió sigui pú¬ 
blica, pacífica i continuada durant 
mínim 20 anys''. 

Toni Pineiro, de l'Hortet, afirma 
que “volem que el terreny passi a 
ser de titularitat pública i tinguem 
dret a tenir el magatzem de la Co¬ 
missió de Festes i a fer ús de l'Hor- 
tet; volem que sigui un jardí per 
a tothom''. Com sempre han dit, 
“l'Hortet és terra de ningú i espai de 
tots i totes'', un espai intergeneraci- 
onal de convivència, de coneixença 
i d'implicació dels veïns i veïnes. 
Està previst que es tornin a reunir 
amb l'Ajuntament i la Caixa aquest 
mes d'octubre i continuen amb la 
recollida de firmes de suport al seu 
manifest a Change.org. 


hortetdelafarga.blogspot.com 



Acondicionant l'espai de l'Hortet al 2010 la Farga 



Hortet de la Farga la Farga 



Taller de birres de Can Batlló 

Fixa-tallex de cexveses 
axtesaxials a Can Batlló 


C om va sent habitual mes 
rere mes des de el 2011, 
Can Batlló s’omple d’ac¬ 
tivitats per al goig, la for¬ 
mació i el creixement in¬ 
dividual i col·lectiu de persones tant 
del barri com d’altres ubicacions del 
territori, donant una veritable lliçó 
d’autogestió veïnal de les activitats 
que realitzen i de lluita i resolució 
front als obstacles que es troben. 

De la mateixa manera any rere 
any des de fa dotze anys s’ha con¬ 
solidat la fira-taller de cerveses 
artesanals VFC conformant així 
un teixit col·laboratiu i conviven- 
cial entre diferents productors ar¬ 
tesans, talleristes, professionals, 
aficionats i amants de la cervesa 
en general. Aquesta fira es va ini¬ 
ciar en els temps en què encara no 
existien cervesers profesionals al 
nostre territori, per això es una fira 
d’aficionats que s’anat profesiona- 
litzant, així com els cervesers que 
en ella hi participen. 

Aquest any han convergit espai 
i activitat per a generar un sol es¬ 


perit, així que aquet 17 d’octubre 
ens trobarem a Can batlló per par¬ 
ticipar en el VFC del 2015. Aquesta 
fira/taller s’ha mantingut sempre 
com activitat sense anim de lucre 
que promou al sector cerveser. Es 
va iniciar com a taller per apren¬ 
dre a fer cervesa i a mesura que van 
apareixer cervesers professionals 
sa anat extenent com un escaparat 
d’aquesta cervesa. Període en què 
cada any s’escollia una nova cerve- 
ceria per a presentar-la en l’elabo¬ 
ració de demostració. Actualment 
aquesta filosofia es trasllada en ta¬ 
llers especialitzats afegits al taller 
central gratuït d'elaboració pública 
on t'esperem per participar!! 

Aquest any comptarem amb la 
participació i col·laboració dels se¬ 
güents cervecers: cerveses Barret, 
As cerveses, birrao8, cervesa ar- 
tesanal Vier, cervesa Exulans, hope 
artesana, cervesa küsfollin, ratpe- 
nat cervesers, masmalta.com cer¬ 
veses, la reptilian, cervesa sengla- 
ris, cerveses tribal i Taller de birres 
de Can Batlló. 


Des d’aquesta activitat també 
es vol promoure i col·laborar amb 
col·lectius afins a Can batlló que hi 
participen per ajudar-nos i promo- 
cionar-se consolidant l’esperit i el 
caràcter social, d’aquesta manera 
podrem gaudir del menjar que ens 
prepararan la cooperativa de tre¬ 
ball café del centre - cooperativa 
de treball en l’àmbit de la restau¬ 
ració al servei de l’economia social 
i solidaria-, L’escola taller d’eines 
de Can Batlló- Eines és un embrió 
d’escola taller que pretén oferir es¬ 
pais d’aprenentatge horitzontal per 
satisfer les necessitats de col·lec¬ 
tius i persones de forma col·lectiva. 

Escola Arcadia -Centre educatiu, 
autogestionat i cooperatiu- i la bur¬ 
xa - el periòdic de comunicació au¬ 
togestionat, autònom i popular, tot 
un referent a sants i barris veïns- 
Gràcies a totes les persones que 
ho han fet possible. És una cita a 
la qual no pots faltar, vine a veu¬ 
re (com es fa la cervesa) i beure 
(una bona cervesa artesana). Us es¬ 
perem. Salut i bona cervesa!! 

Una sentència obliga a revalorar 
les pensions segons l’IPC 


El Jutjat Social 12 de Barcelona ha dictat la primera sen¬ 
tència a Catalunya que considera il·legal revalorar les 
pensions de jubilació amb percentatges inferiors als de 
l’IPC, una primera victòria de la lluita que fa més de dos 
anys impulsen l’Assembla Salvem les Pensions de Sants 
i la Marea Pensionista. 


Gemma Paxexa, Sants 




EN WfNSÍwpf nsions 1 


Assemblea Salvem les Pensions 


Primera sentència a Catalunya 
que obliga a revalorar 
les pensions segons l’IPC 

E 1 Jutjat Social 12 de Barcelona ha 
dictat la primera sentència a Catalu¬ 
nya que considera il·legal revalorar 
les pensions de jubilació amb per¬ 
centatges inferiors als de l·IPC, una 
primera victòria de la lluita que fa 
més de dos anys impulsen l'Assem¬ 
bla Salvem les Pensions de Sants i la 
Marea Pensionista. 

La campanya per a la revalorit- 
zació de les pensions va néixer a 
partir de la pèrdua de valor adqui¬ 
sitiu de les pensions l'any 2012, ja 
que no es van revalorar al mateix 
nivell que l'IPC. Posteriorment, la 
Llei 23/13 Reguladora del Factor de 
Sostenibilitat i de l'índex de Reva- 
loració de les Pensions introdueix 
una complexa fórmula que supedi¬ 
ta l'actualització de les pensions a 
tot tipus de variables macroeconò- 
miques i que pot arribar a suposar 
una pèrdua de poder adquisitiu acu¬ 
mulat de fins al 28% en els propers 
15 anys. 

Aquesta retallada de les pensions 
- o privatització encoberta, com as¬ 


senyalen des de l'Assemblea Salvem 
les Pensions de Sants- va donar lloc 
a lliuraments col·lectius a l'Institut 
Nacional de la Seguretat Social de 
reclamacions de revaloració d'acord 
amb l'IPC, durant els anys 2013 i 
2014. Des d'aleshores, després de fer 
la primera reclamació davant la Se¬ 
guretat Social - que ha estat deses¬ 
timada en tots els casos -, el procés 
ha continuat amb una demanda als 
jutjats socials. 

La sentència del Jutjat Social 12 
considera, tal i com expliquen des 
del Col·lectiu Ronda, “que l'Estat 
espanyol incompleix amb aquesta 
actuació les disposicions del dret 
internacional en matèria de Segu¬ 
retat Social i de garantia de sufici¬ 
ència econòmica per a les pensi¬ 
onistes. La resolució, instada per 
10 jubilats representats pel lletrat 
José Luís Moreno Leal del despatx 
Col·lectiu Màquia, obliga l'INSS a 
abonar la diferència entre l'import 
resultant de revalorar les pensions 
un 1% com va fer l'executiu els anys 
2012 i 2013 i el que correspondria 
d'haver aplicat el percentatge real 
d'IPC, situat en un 2.9%''. 


Vulneració 

del dret internacional 

Cal recordar que el 5 de març pas¬ 
sat el Tribunal Constitucional (TC) 
feia pública una sentència on con¬ 
siderava que la revaloració de les 
pensions no era un dret sinó una 
“expectativa de dret'' que el govern 
podia decidir satisfer o no, malgrat 
l'article 50 de la pròpia Constitu¬ 
ció afirma que “els poders públics 
garantiran, mitjançant pensions 
adequades i periòdicament actua¬ 
litzades, la suficiència econòmica 
als ciutadans de la tercera edat". 
Emparant-se en aquesta sentència, 
es van dictar les primeres resolu- 

"L'Estat espanyol 
incompleix amb 
aquesta actuació les 
disposicions del dret 
internacional en ma¬ 
tèria de Seguretat 
Social i de garantia de 
suficiència econòmica 
per a les pensionistes" 

cions que, acollint-se al criteri del 
TC, desestimaven les peticions dels 
pensionistes. 

És en aquest moment quan Col- 
lectiu Ronda, les assemblees Salvem 
les Pensions i la Marea Pensionista 
van decidir ampliar les demandes 
interposades i pendents de resolu¬ 
ció per argumentar que la manca de 
revaloració segons l'IPC no només 


Cercavila de l'Assemblea Salvem les Pensions 

constitueix una violació de la Cons¬ 
titució, sinó també de la normativa 
jurídica que es desprèn de tractats 
internacionals subscrits per l'Estat 
com és el Conveni 102 de la OIT i la 
Carta Social Europea. I és en base a 
això la magistrada del Jutjat Soci¬ 
al 12 de Barcelona considera que, si 
no es garanteix el manteniment del 
poder adquisitiu dels pensionistes - 
tal i com succeeix quan les pensions 
es revaloren per sota de l'IPC- l'Es¬ 
tat vulnera el contingut de la Carta 
Social Europea que insta els països 
signants a “elevar progressivament 
el nivell del règim general de la Se¬ 
guretat Social”. L'actuació del go¬ 
vern, segons la magistrada, tampoc 
no respecta les directius del Conveni 
102 de la OIT que estableix l'obliga¬ 
ció per part dels Estats de revisar les 
quanties de les pensions per ade- 
quar-les a possibles “variacions sen¬ 
sibles del cost de la vida”. 

Des del Col·lectiu Ronda conside¬ 
ren que es tracta d'una important 


victòria judicial, “una sentència que 
admet, tal i com sempre hem defen¬ 
sat, el caràcter il·legal de les restric¬ 
cions arbitràries i injustificables que 
s'estan aplicant a les pensions de mi¬ 
lions de persones a l'Estat espanyol”. 

L’Assemblea Salvem 

les Pensions de Sants celebra 

el segon aniversari 

L'Assemblea Salvem les Pensions de 
Sants va organitzar, el diumenge 20 
de setembre, una jornada per cele¬ 
brar mes de dos anys de feina col- 
lectiva en defensa d'unes pensions 
públiques dignes per a totes les per¬ 
sones. 

La trobada va començar amb 
un cercavila de la plaça de Sants 
a l'Espanya Industrial acompa¬ 
nyada de la batucada Ketyubara, 
seguida d'un vermut, un dinar 
popular i activitats a la plaça, com 
ara la coral de Iaioflautes, el jazz 
de The Jabalistics i la poesia de 
Bio-lentos... 


Obxes fins 
a la Victòria 


loxdi Solex 


A lgú em confessava que 
estava a punt d'encade- 
nar-se a les màquines 
que han estat desfent el 
carrer 11 de juny a Can Batlló. Però 
no per aturar les obres sinó per veu¬ 
re si s'acabaven d'una punyetera 
vegada. 


Han estat, són, interminables. 
Però ens convé capgirar els pro¬ 
blemes en oportunitats i aquestes 
obres les hem de convertir en una 
nova refundació del projecte. 

Físicament els canvis més im¬ 
portants que trobareu són, al bloc 
11, un nou espai d'encontre, amb 


un terra nou i una barra de bar 
molt millorada. Noves llums i pre¬ 
visió d'un seguit d'exposicions 
periòdiques gestionades pel grup 
d'Arts Can Batlló. A la biblioteca 
també un nou terra que evitarà les 
feinades de netejar els llibres de 
la pols del ciment i al primer pis, 
tasques d'aïllament de les sales de 
cursos que permetran compatibi- 
litzar activitats. 

Encara que no ho veureu, s'han 
pogut fer clavegueres —que no 
n'hi havia— i hem allunyat el perill 
d'un dia sortir nedant dels locals. 

El que anirem notant, i molt, serà 
la fi de les obres de carrer: l'obertu¬ 


ra de Parcerisas cap a l'avinguda 
del Carrilet, el trasllat de l'aparca¬ 
ment públic més enllà de la nau de 
les bombes, l'obertura del carrer 
Toledo fins la Gran Via. Després ens 
caldrà anar assignant activitats ve¬ 
ïnals a cada un dels espais que ani¬ 
rem alliberant. 

I per dins, arrenquem amb els 
cursets de tardor, seguim polint els 
projectes extra-muros —Coopolis, 
la Borda i l'escola Arcàdia— i tots els 
projectes intra-muros segueixen ca¬ 
da un al seu ritme. 

A nivell col·lectiu ens preparem 
també per una tardor-hivern de 
tallers i debats ideològics i pràctics 


sobre economia, formes jurídiques, 
treball cooperatiu. Feinada que se¬ 
gur servirà per blindar les bases del 
futur de Can Batlló. 

Algú deia que, a Can Batlló, tot 
ens costa molt de fer. Però estem 
bastint els fonaments d'un món 
nou i ens cal ser curosos. 


la cel 

Aquest estiu ha començat el procés d’expropiació 
de les finques dels carrers Burgos i Riera de Tena 


Jordi Falcó 


E l projecte de cobertura 
del calaix de Sants, vi¬ 
gent des de l’any 2003, 
comportava l’afectació 
de vàries finques dels 
carrers Burgos i Riera de Tena. En 
concret, pel carrer Burgos, les fin¬ 
ques dels números parells del 12 al 
26 i dels números senars del 15 al 47. 


I, pel carrer Riera de Tena, les finques 
dels números 39 i 44. 

El passat 15 de juny el BOPB anun¬ 
ciava la relació de béns i drets afec¬ 
tats per les expropiacions d’aques¬ 
tes finques i deixava només en 20 
dies el període d’al·legacions de les 
persones afectades. 

Aquesta declaració de béns i drets 
és l’inici del procés d’expropiació 
i és vital de que totes les persones 
afectades hi figurin en ella dons és 
la relació oficial de totes aquelles 


persones que tindran dret a reallot- 
jament i indemnitzacions. 

En ser conscients que el termini 
estipulat no era suficient perquè 
totes les persones que viuen a les 
finques afectades i que no contaven 
a la relació de l'anunci les entitats 
veïnals, Centre Social de Sants, Co¬ 
missió de Veïns i Veïnes de la Bor- 
deta, AVV Badal-Brasil-Bordeta, 
AVV Hostafrancs, Comissió de Ve¬ 
ïns afectats per les obres de l’AVE i 
la Plataforma pel Soterrament de 


les Vies, assolien un ajornament del 
termini d’al·legacions fins el 3 de 
novembre com consta en un anunci 
del BOPB publicat el 3 d’agost. 

Aquesta pròrroga ha permès in¬ 
formar al veïnat afectat mitjançant 
una assemblea veïnal celebrada el 
passat 22 de setembre de com ani¬ 
rà el procés i de la necessitat de 
que totes aquelles persones que no 
figuren a la llista inicial realitzin 
l’al·legació pertinent abans del 3 de 
novembre. 


VIDES DE BARRI 


CASA 

BATLLORI 

UN NEGOCI DEL BARRI 
AMB DOS SEGLES 
D’HISTÒRIA 


Laia Castells 



Al carrer Cros número cinc hi ha un apara¬ 
dor vell i discret. És el de la Casa Batllori, un 
negoci familiar dedicat a la creació i venda 
d'objectes de fang amb més de dos-cents 
anys d'història. 


A l carrer Cros 
número cinc 
hi ha un apa¬ 
rador vell i dis¬ 
cret. És el de la 
Casa Batllori, 
un negoci fa¬ 
miliar dedicat a la creació i venda 
d’objectes de fang amb més de dos- 
cents anys d’història. 

En entrar a dins, em ve a rebre un 
home de 77 anys molt ben portats. 
És l’Andreu Batllori, l’actual propi¬ 
etari del negoci. L’establiment és 
ple d’objectes de fang amuntegats 
sense cap ordre aparent. Hi ha ger¬ 
ros, guardioles, plats, estatuetes, 
gibrells, orinals, rajoles, etc. També 
hi ha papers per tot arreu i pols. El 
senyor Batllori m’explica que el fe¬ 
brer va haver-hi un incendi a casa 
dels veïns que va cremar una part 
de la botiga i que des d’aquell dia 
tot està en desordre. 

Una llarga trajectòria 

Ramon Batllori va obrir l’any 1793, 
i des d’aleshores sis generacions 
de la família Batllori han continu¬ 
at el negoci del fang, adaptant-se 
a les diverses realitats històriques. 
Durant els primers anys es dedica¬ 
ven bàsicament a la creació i ven¬ 
da d’objectes domèstics com ara 
orinals, cossis, escorredores, mor¬ 
ters, etc. —i a l’elaboració de mate¬ 
rial per la construcció com ara ca¬ 
nonades, desaigües i rajoles.— En 


aparèixer la uralita, van reduir la 
producció dels objectes dedicats a 
la construcció i van començar a fer 
testos i recipients per als laborato¬ 
ris i per a les fàbriques tèxtils. Els 
anys vint i els anys cinquanta van 
ser èpoques de molta feina i d’ele¬ 
vats ingressos per a la botiga dels 
Batllori, que va arribar a tenir fins 
a dotze treballadors. En canvi, els 
anys seixanta va coincidir el tan¬ 
cament de les fàbriques tèxtils i 
l’aparició del plàstic. Aquests fets 
van suposar una important baixa¬ 
da de la demanda a la botiga i una 
desbandada dels seus treballa¬ 
dors cap a altres negocis. A partir 
d’aquest moment van reenfocar 
el negoci cap a altres públics, com 
ara la demanda de fang de les es¬ 
coles o els encàrrecs particulars. 
A més, Casa Batllori també ha ex¬ 
perimentat un augment de la pro¬ 
ductivitat gràcies a la modernitza¬ 
ció de la maquinària i a l’estímul 
de competir en un mercat on els 
objectes importats de països de 
mà d’obra barata es venen a preus 
molt baixos. 

L’actual propietari 

L’Andreu Batllori és un apassio¬ 
nat de l’ofici, sento que la seva veu 
desprèn experiència i entusiasme 
mentre m’ensenya la laminadora, 
la màquina de fer tubs, la de fer 
testos, les rodes i els forns; la ma¬ 
quinària necessària per treballar i 


coure el fang. El seu pare va insistir 
perquè estudiés, però Batllori te¬ 
nia clar que volia seguir el negoci 
familiar, i en acabar el Batxillerat 
va decidir quedar-se a treballar a la 
botiga. El 1973 va guanyar el primer 
premi a la competició de fadrins 
de roda de Catalunya, i al mateix 
any va obtenir la segona posició a 
Espanya. Andreu Batllori ha viscut 
algunes de les èpoques més dures 
de la botiga i durant alguns anys 
va haver de combinar el negoci del 
fang amb altres feines. 

Un futur incert 

Actualment la demanda d’objec¬ 
tes de fang és molt baixa, i Batllori 
es dedica sobretot a fer encàrrecs 
particulars, a coure peces de ce¬ 
ramistes i escultors que no tenen 
forn i a la venda de gerros, cas¬ 
soles i guardioles, entre d’altres. 
L’Andreu Batllori obrirà les portes 
de la botiga fins que ja no tingui 
forces per treballar amb el fang. 
Sent molta tristesa en pensar que 
haurà de tancar les portes del ne¬ 
goci que la seva família va obrir 
fa més de dos-cents anys, m’expli¬ 
ca mentre li brillen els ulls. El tre¬ 
ball amb el fang és un ofici dur i 
que se n’ha d’aprendre, i l’Andreu 
Batllori no té fills que vulguin de- 
dicar-s’hi, però té una néta que li 
agrada molt la plàstica i que li diu 
que se n’encarregarà quan ell ja 
no hi sigui. 

Ouatxe apunts sobxe la vellesa 


Oriol Barras 


D es de finals del segle 
XIX l'esperança de vi¬ 
da de la població ha 
augmentat. Les mi¬ 
llores sociosanitàries 
que s'han anat suc¬ 
ceint han desplaçat la 
mortalitat infantil i en 
l'adolescència cap a edats més madures, al¬ 
hora que les principals causes de mort han 
passat de ser les malalties infeccioses i con¬ 
tagioses a malalties cròniques i degenera- 
tives. El descens en la fecunditat combinat 
amb l'anterior ha provocat un envelliment 
doble de la població, perquè cada vegada 
hi ha més gent més gran i no neix suficient 
gent com per a garantir el relleu generacio- 
nal. La piràmide de població es reestructura. 


Les persones arriben a edats avançades 
en condicions de salut relativament bones. 
La supervivència és el que explica en major 
grau que el grup de 65 anys endavant ha¬ 
gi guanyat pes en el conjunt de la població. 
Segons el Padró Municipal d'Habitants de 
2014, una de cada cinc veïnes del distric¬ 
te Sants-Montjuïc tenien 65 anys o més, 
36.591 concretament, un 20,1%. A Barcelo¬ 
na, hi havia 338.509 veïnes que entraven 
en la categoria “gent gran”, un 21,4% de la 
població de la ciutat. Al 1986 constituien 
un 14,8% del total. És un grup cada cop més 
important quantitativament, però també 
qualitativament. 

El discurs hegemònic pensa la opinió 
pública. Aquest discurs associa la vellesa 
amb la inactivitat, quan no la condemna 
a la invisibilitat. Sovint s'utilitza un to 
culpabilitzador quan es tracta el tema. La 
vellesa es conceptualitza i s'articula al vol¬ 


tant d'un imaginari de malaltia i depen¬ 
dència -dels altres i d'uns impostos que 
han contribuït a pagar directa o indirec¬ 
tament durant la seva vida- que caricatu- 
ritza la realitat. Tot es veu impregnat de la 
lògica dels costos, els preus i els estalvis. 
Això vol dir que la vida viscuda, que pot 
haver estat plena i activa fins llavors, dei¬ 
xa de ser-ho. No val res. 

L'any 2012, una dona del districte de 
Sants-Montjuïc podia esperar viure 85,1 
anys en el moment de néixer, un home 79,2 
anys. Això vol dir una esperança d'entre 
catorze i vint anys d'inactivitat, dependèn¬ 
cia, malaltia i invisibilitat. Aquest efecte 
és més important entre les dones, ja que la 
seva esperança de vida és major i guanyen 
més pes encara a partir dels 75 anys. Així, es 
pot parlar d'una feminització de la vellesa, 
on també tenen importància altres proces¬ 
sos com la viduïtat. 


No obstant el predomini de la lògica ali¬ 
enant en el discurs dominant, el tracte 
uniformitzador que es dóna a la vellesa 
no sempre es correspon amb la realitat de 
les persones que formen aquest col·lectiu. 
Existeixen nombroses experiències d'auto¬ 
nomia, nombroses lluites, i un bon grapat 
d'alternatives. Fenòmens i processos tots 
ells que aporten la mirada de la vellesa i la 
seva veu i tracten de teixir xarxes d'inter¬ 
dependència dins el col·lectiu i entre gene¬ 
racions, sigui mitjançant el suport mutu, la 
solidaritat o la reivindicació de drets i mi¬ 
llores polítiques. 

Persones que treballen i s'esforcen per¬ 
què, sigui a l'edat que sigui, abans o després 
d'arribar als 65 anys, la seva vida individual 
i col·lectiva, la seva vida comunitària, sigui 
una bona vida, una vida activa que mereixi 
ésser viscuda. 


Una vellesa 
digna, i bella 


L’envelliment actiu, com a terme 
i pràctica que planteja un nou 
marc d’actuació gerontològica, 
trenca la relació de la passivitat 
de la vellesa i treballa per la 
construcció d’un nou subjecte 
social: gran, actiu i participatiu. 



Mercè Esteban 


Noves propostes conceptuals 

L'envelliment demogràfic i la longevitat 
formen part de la nostra època. Fins fa poc, 
però, la presència de les persones grans a la 
societat es vivia des d'una panoràmica pejo¬ 
rativa general per la suposada no adaptació 
del col·lectiu al context actual; la ja acaba¬ 
da activitat laboral convertia, en els últims 
anys, la vellesa com a quelcom hegemònic i 
passiu, submisa a unes polítiques que miren 
la vellesa des d'una concepció de dependèn¬ 
cia i despesa. 

Quan en parlem amb la Maria —dona, 
vella i sola—, però, no s'hi sent gens 
identificada, ni amb la definició d'aquesta 
categoria on l'inclouen, ni amb el marc 
conceptual amb què es mira aquests anys 
de veterania: “davant d'un envelliment 
de la població mundial i d'un augment de 
l'esperança de vida ja va arribant l'hora 
que doneu sentit a aquest temps de la 
vida”, indica. I d'aquest donar sentit sorgeix 
el replantejament d'omplir de dignitat 
aquesta etapa vital, cada vegada més 
present, més llarga i més diversa —per edats 
i per formes de viure-la—, i valorar d'ella 


els aspectes positius i únics: l'experiència, 
la saviesa i la mirada diacrònica de la vida, 
que poden ser ingredients puntals per 
cuinar l'entorn local i, consegüentment, el 
món actual. 

Per transformar aquest malveure de 
l'envelliment, sovint relacionat amb un 
procés de dependència i decrepitud, 
l'OMS planteja una proposta conceptual: 
l'envelliment actiu, una mirada que dóna 
resposta al nou esquema demogràfic 
de forma positiva posant l'accent en la 
prevalença de drets i capacitats de la gent 
gran com a persones actives de la societat, 
atenent les seves necessitats i potencials 
més enllà de la mera atenció sanitària. 

L'alt percentatge de persones grans de la 
nostra època no ha d'implicar abocar-se a 
una visió de franja d'edat unitària entesa 
com a problema, sinó com una successió de 
fases amb fronteres difuminades plenes de 
trajectòries vitals diverses i multiformes, 
com la vida mateixa. I així ho confirmen 
les següents escenes quotidianes recollides 
d'experiències veïnals, que són ben 
diverses: la conciliació de cursos formatius 
amb la cura dels néts, l'oci actiu amb la 
participació de plans comunitaris de barri, 
activitats físiques amb l'activisme, etc; o 
el present interès de les persones grans 
per continuar connectats i actius amb 
allò que passa a l'entorn per saber com se 
succeeixen determinats assumptes que 
afecten la seva comunitat, són mostres 
d'escenes reals i quotidianes dels diferents 
moments del procés d'envellir. 

El concepte d’activitat 

La vellesa sovint es relaciona amb la sorti¬ 
da del món laboral i, consegüentment, amb 
la passivitat associada a la no participació 
al mercat laboral, com també passa amb el 
concepte d'”aturat” que, tal com la mateixa 
paraula indica, defineix la posició —i l'acti¬ 
tud— en la societat pel fet de no tenir feina. 
En un món on les vides es mesuren en drets i 


deures, sovint derivats de la mercantilització 
de la força de treball, la vellesa es podria con¬ 
cebre com a punt final d'aquesta participació 
de la maquinària global i com a etapa on es 
sobreviu del que ja s'ha fet; una interpretació 
d'aquesta franja vital que alimenta la passi¬ 
vitat i la dependència —d'altri i de la vida ja 
viscuda— com a adjectius propis de la vellesa. 

Però una altra mirada de les relacions 
humanes que concorda amb el concepte 
d'envelliment actiu, com la que l'Anna 
—veïna santsenca de 68 anys— llegeix 
l'entorn i les vides, desmunta aquesta 
interpretació: “Participar al món no és 
només tenir un contracte laboral, sinó 
sentir-se partícip i coresponsable de la 

Col·lectius com Salvem 
les pensions i els iaioflautes, 
entre d'altres, són un exem¬ 
ple ben clar d'aquesta 
participació social activa 
de la veterania que treballa 
dia a dia per gaudir d'una 
vida que mereixi ser viscuda. 


comunitat que trepitges; dels nostres 
carrers, dels nostres veïns i veïnes,...”. 
Col·lectius com Salvem les pensions i els 
iaioflautes, entre d'altres, són un exemple 
ben clar d'aquesta participació social activa 
de la veterania que treballa dia a dia per 
gaudir d'una vida que mereixi ser viscuda, 
més enllà de la baixa o l'alta a l'activitat 
dins d'un mercat laboral. 

Aquesta implicació comporta, a més 
d'augmentar la diversitat i la riquesa de 
les xarxes socials, evitar un aïllament de 

les persones —independentment de l’edat, 
ja que la solitud és la principal malaltia 
moderna i tothom que visqui en una 
societat individualitzada és població de 
risc— i fer de la xarxa relacional un espai 
físic i mental comú, de convivència entre 
diferents generacions i/o entre diverses 
persones d’una mateixa franja d’edat. 

Per tant, més enllà de la participació 
de les persones grans a l’entorn local, els 
espais de relació han de ser construïts per a 
i des de l’heterogènia comunitat. Can Batlló 
pot servir d’exemple d’un espai viscut i fet 
des d’una col·lectivitat intergeneracional, 
que posa a l’abast un espai físic comú a 
l’abast de totes les generacions. 

El verb aprendre no té edat 

Per tal d’assumir aquesta interdependència 
és imprescindible trencar amb la idea d’ha¬ 
ver perdut el tren de l’aprenentatge un cop 
entrats en la tercera edat i treballar per exis¬ 
tir de forma satisfactòria, mantenint-se en 
forma física i intel·lectual i participar de les 
noves formes de ser i estar. 

Les Tecnologies de la Informació i la 
Comunicació (TIC) apareixen com una 
possibilitat d'empoderament personal i 
col·lectiu, un coneixement digital que cal 
treballar amb totes les generacions per tal 
d'avançar amb la igualtat d'oportunitats i 
la integració de totes les generacions en les 
societats digitalitzades; l'accés immediat a les 
principals fonts d’informació i coneixements 
locals i globals -claus per mantenir activa 
la consciència crítica-, les noves vies 
d’expressió i el cultiu de les relacions socials 
que possibiliten les TIC obren un camp nou 
per la gent gran. Al barri i rodalies hi ha una 
oferta formativa d'espais d’aprenentatge 


d'alfabetització digital i d'informàtica amb 
l'objectiu d’iniciar-se amb l'ús d'un ordinador 
o de descobrir-ne utilitats. 

El projecte d’aprenentatge servei 
“compartir sabers i paraules”, dut a terme l'any 
2013 des de l'Institut Quatre Cantons i el Casal 
de Gent Gran Quatre Cantons del Poblenou, 
és una altra manera de treballar amb la 
bretxa digital. Es plantejà com una proposta 
d'intercanvi generacional que implicava 

La vellesa és una 
etapa oberta a nous 
aprenentatges i, 
al mateix temps, 
una font de sabers 
a compartir. 

aquesta part formativa i participativa des de 
la comunitat. L'alumnat recollia les històries 
de vida dels avis i àvies recuperant així la 
memòria històrica del barri i reconeixent les 
empremtpes de les generacions passades. 
Les persones joves oferien, al mateix temps, 
els seus sabers digitals introduint a la gent 
gran en coneixements bàsics d'informàtica 
tot publicant al bloc del centre la redacció 
d'aquestes històries. 

Aquesta és una, entre tantes altres 
iniciatives, que fan de la vellesa una etapa 
oberta a nous aprenentatges i, al mateix 
temps, una font de sabers a compartir. Altres 
projectes similars, intergeneracionals i 
de construcció comuna d’aprenentatges i 
sabers, situats al Districte és la oportunitat 


que es va oferir, al juliol passat, a les 
persones grans que participaven d’un 
taller de memòria al Centre Cívic Font de 
la Guatlla: explicar la vida del Districte de 
Sants Montjuïc amb una escola de primària, 
a partir dels records que els despertaven 
les fotografies antigues del barri que els 
alumnes havien cercat. 

Si gran part de la població és gran és 
imprescindible la seva aportació per tal 
de reclamar una recuperació més racional 
dels espais públics, de les relacions entre 
les persones, de les transferències de les 
cures, etc., d’elements claus per fer de la 
quotidianitat, des de la saviesa dels anys, un 
espai amable per a tothom. 

D’ofertes formatives, de tallers i projectes 
n’hi ha molts, però cal no caure en la 
banalització de l’enfocament positivista i 
convertir el rol de mer consumidor o usuari a 
les persones grans, sinó que s’ha d’entendre 
com a activitats que faciliten un estar sa a 
partir d’un procés de generació de benestar 
protagonitzat pels propis receptors del 
benestar, compartint espais i vivint-los 
junts a la seva manera. La cooperativa 
Trabensol, situada a Torremocha de Jarama, 
és una bona proposta: amics i amigues 
decideixen compartir l’envelliment amb la 
màxima autonomia. 

A Catalunya ja es comença a parlar del 
marc d'Atenció Centrada en la Personals en 
els centres d'atenció sociosanitària, que va 
en aquesta línia de fer protagonistes de les 
vides aquells qui l'estan vivint; consisteixen 
en uns programes que contemplen sessions 
d'estimulació física, cognitiva i activitats 
de socialització amb l'objectiu de potenciar 
l’autonomia, retardar la dependència i 
augmentar la qualitat de vida de la nostra gent 


gran. Unes formes d'acompanyar les persones 
que els cal atenció professional basada en ser 
un recolzament integral i personalitzat per 
què les persones grans continuïn amb els seus 
projectes de vida digna. 

Entre generacions i pobles 

La majoria de les societats occidentals ja no 
és comú la convivència de tres (o més) gene¬ 
racions en un mateix espai i el rol dels avis 
i les àvies es limita, sovint, a cuidar els néts 
que els seus fills i filles no poden a causa de 
les extenses jornades de treball. 

La joventut, ja sigui real o aparent, fa temps 
que és un culte que es sobreposa a la vellesa 
i la saviesa, de manera que les àvies sovint 
han deixat de ser una veu de l'experiència 
que es contempla i s'escolta. 

En altres comunitats, però, els ancians 
són exemple i recolzament de la pròpia 
comunitat (pobles de l’Àrtic, tribus africanes, 
comunitats espirituals del Tibet, etc.). Un 
exemple d’aquesta activitat veterana amb 
veu pròpia és el consell internacional de 
les tretze àvies, dones indígenes d’arreu del 
món que han posat en marxa una vindicació 
de vital importància: aportar la seva 
experiència per sanejar un món que veuen 
enfonsat de fam, malalties, guerres, manca 
de diàleg i la mort lenta de la naturalesa. 
Elles tenen la font del saber, l'aprenentatge 
transmès de generació a generació. 

Lluita, resistència i recolzament 
mutu aes de la veterania 

Les persones grans també s'organitzen per fer front a l'ofensiva neoliberal. En forma de grups de d'ajuda mútua 
o mitjançant la reivindicació de drets socials i econòmics bàsics com la sanitat i les pensions, els i les majors 
de 65 anys han desenvolupat nombrossíssimes estratègies de resistència i lluita per fer front a les retallades i 
guanyar una vida digna. Uns espais organitzatius i relacionals que, a més de servir per millorar la qualitat de 
vida de les persones que hi participen, contribueixen de forma determinant a l'apoderament col·lectiu 
i a l'envelliment saludable de les persones que els impulsen. 



Iaioflautas 

Aquest col·lectiu de veterans i veteranes van 
néixer al caliu de les mobilitzacions del 15M. 
Actualment, hi ha assemblees de Iaioflautes 
a diverses ciutat dels Països Catalans (Balears, 
Barcelona, Castelló, Girona i València) i d An¬ 
dalusia (Còrdova, Granada, Màlaga i Sevilla), a 
Madrid i a Múrcia. 

Al seu manifest fundacional afirmen que 
“som de la generació que va lluitar i aconseguir 
una vida millor per als seus fills i filles. Ara es¬ 
tan posant el futur de les nostres filles i nétes 
en perill. Estem orgullosos de la resposta social 
i de l'empenta que estan mostrant les noves 
generacions en la lluita per una democràcia 
digna d'aquest nom i per la justícia social, con¬ 
tra els banquers i els polítics còmplices. Estem 
al seu costat, de sentiment, a les assemblees de 
barri i també a l'acció. Si volen desqualificar la 
seva valentia anomenant-los “perroflautas”, a 
nosaltres ens poden anomenar «iaioflautes»''. 

Des de la fundació del col·lectiu el 27 d'oc¬ 
tubre de 2011, l'activitat dels diferents grups 
de Iaioflautes ha estat infatigable i fàcilment 
identificable, ja que sempre es mouen en grup 
i vesteixen armilles grogues fluorescents. Al¬ 
gunes de les seves accions més sonades han es¬ 
tat l'ocupació pacífica d'edificis públics —com 
per exemple, la Conselleria d'Empresa i Ocu¬ 
pació de la Generalitat el 29 de gener de 2015, 
o l'Ajuntament de Barcelona el 25 de maig de 
2014—, o d'entitats bancàries, empreses ener¬ 
gètiques i mitjans de comunicació. 

El seu compromís amb la lluita en defensa 
del drets socials i polítics, ha tingut conse¬ 
qüències repressives per algunes de les seves 
integrants, en forma de cops de porra, però 
també de processos judicials. Un dels casos 
amb major repercussió mediàtica fou el cas de 
l'Eladia, una iaioflauta madrilenya de 74 anys, 
que hagué d'afrontar un judici per desordres 
públics i desobediència, per defensar un man- 
ter de l'acció policial. Malgrat l'enrenou, l'Ela- 
dia fou absolta. 


Més informació: 
Iaioflautas.org 


Avismón Catalunya 

L'any 1996, un grup de persones de diferents 
àmbits professionals, sensibilitzats per les pro¬ 
blemàtiques de la gent gran, van crear Avis- 
món-Catalunya. L'objectiu principal d'aquesta 
fundació amb seu al carrer dels Jocs Florals, 59, 
és pal·liar la solitud i millorar la qualitat de vi¬ 
da de les persones grans que viuen soles al seu 
domicili. Durant el 2014, van atendre 416 per¬ 
sones, la meitat de les quals són majors de 80, 
i dones en el 88% dels casos. Prioritàriment, les 
persones que reben l'atenció d'Avismón són vi¬ 
uen soles, ténen pocs recursos econòmics i po¬ 
ca xarxa social i familiar. 

A Barcelona, les persones majors de 65 anys 
representen actualment el 21,2% de la població 
de la ciutat. D'aquest total de 342.328, el 26% vi¬ 
uen soles i el 60,4% són dones. L'esperança de 
vida en néixer ja s'enfïla fins als 79 anys en el 
cas dels homes, i els 85 en les dones. 

En una acció que combina la pràctica de la 
solidaritat i la cura, amb la tasca de promoure 
la socialització de la gent molt gran, Avismón 
vincula a prop de 800 persones, entre sòcies, 
amigues, padrines i professionals. Segons da¬ 
des extretes de la memòria d'activitats de l'en¬ 
titat, el 2014 els i les 316 voluntàries que col·la¬ 
boren amb Avismón van realitzar 8200 visites 
al domicili i 600 acompanyaments al metge o 
per fer altres gestions. L'equip de professionals 
va realitzar diversos serveis assistencials a do¬ 
micili: 1281 hores de neteja, 474 serveis de podo- 
logia i 710 de fisioteràpia, i 56 hores de suport 
psicològic. 

A banda dels serveis domiciliaris, l'entitat or¬ 
ganitza diferents activitats, com ara la celebra¬ 
ció de festivitats tradicionals —castanyada, na- 
dal o Sant Jordi—, així com tallers de memòria, 
mobilitat articular o musicoteràpia, per esti¬ 
mular els hàbits de conducta, prevenir malalti¬ 
es i millorar la qualitat de vida de la gent gran, 
i alhora estretar el vincle amb la fundació, les 
sòcies i voluntàries. 


Més informació: 

Avismón Catalunya 

Carrer dels Jocs Florals, 59 baixos 

www. avis mon.org 


Tzabensol 

Tot i que a Catalunya s'està cuinant una ex¬ 
periència de les mateixes característiques — 
la residència cooperativa La Muralleta a San¬ 
ta Oliva, Tarragona—, ens hem d'anar fins a 
Torremocha de Jarama (Madrid) per trobar un 
centre social de convivència per a gent gran. 

La cooperativa Trabensol —l'acrònim per 
“Trabajadores en Solidaridad''— és una comu- 
nidad d'amics i amigues, amb diferents punts 
de vistes i ideologies, però amb ganes d'envellir 
juntes, amb dignitat i el màxim d'autonomia. 

El projecte ja està en marxa i en pel funcio¬ 
nament, tot i que ens hem de remontar 15 anys 
enrere, quan algunes de les persones promo¬ 
tores estaven a punt de jubilar-se, per trobar 
el començament del projecte. La seva missió 
era desenvolupar una alternativa autogesio- 
nada a les residències geriàtriques públiques i 
privades, raó que els va portar a invertir els es¬ 
talvis de tota la vida per aixecar un centre de 
convivència per a gent gran en què puguessin 
envellir de forma saludable, viure de forma au¬ 
tònoma, practicar l'ajuda mútua, autoorganit- 
zar-se i fer-se responsables del funcionament 
del col·lectiu. 

Actualment hi viuen 80 persones que ha¬ 
biten els 54 apartments disponibles. Tot i que 
els habitatges són petits —50 metres quadrats 
distribuïts en cuina, menjador, dormitori, 
bany adaptat i terrassa—, els espais comuns 
són diversos i nombrosos. Hi ha biblioteca, he¬ 
meroteca, gimnàs, zona de banys i cures, sala 
polivalent per fer tallers de música, pintura o 
de edición de video, així com zona ajardinada, 
hort comunitari i sales diàfanes per fer tro¬ 
bades i festes. Un complex de 16.000 metres 
quadrats, construïts de forma bioclimàtica i 
sostenible. 

Un projecte que té moltíssims objectius i 
característiques en comú amb la cooperativa 
d'habitatges La Borda que està en projecte a 
CanBatlló. 


Més informació: 

Cooperativa Trabensol 
Carrer Canal de Isabel II, íg 
Torremocha de Jarama-Madrid 
www.trabensol.org 


Salvem les pensions 

Tots els dimecres a les 18.30 h, el Centre Soci¬ 
al de Sants acull l'assemblea de pensionistes 
que, des de 2013, estan impulsant la campa¬ 
nya per defensar el sistema públic de pen¬ 
sions i reclamar-ne de forma col·lectiva la 
revalorització. Tot i que el gruix dels i les par¬ 
ticipants són jubilades, també hi participen 
persones perceptores d'altres pensions com la 
de viduïtat, orfandat o invalidesa, les anome¬ 
nades pensions contributives. 

Tant a la web del projecte com en les diferents 
activitats i presentacions públiques que fan des 
de la campanya Salvem les pensions, no només 
expliquen els objectius del col·lectiu, sinó que fa¬ 
ciliten tot la informació necessària per presen¬ 
tar la reclamació: un detalladíssim pas-a-pas, la 
documentació necessària per fer-ho i un recull 
de respostes a les preguntes més freqüents. 

Fins al setembre de 2015,11 pensionistes ja 
han guanyat les reclamacions contra el go¬ 
vern espanyol presentades el 2012. En aquest 
plet, els demandants exigien que se'ls pagués 
la diferència entre l'i% rebut i l'increment del 
cost de la vida real, que va ser del 2,9%. Resten 
pendents de sentència les reclamacions que, 
l'octubre de 2014, centenars de persones orga¬ 
nitzades per la Marea Pensionista presentaren 
a la seu de l'Institut Nacional de la Seguretat 
Social (INSS) de Barcelona. 

Tal com recull la web de Salvem les pensions: 
“Les retallades que estan patint les jubilacions 
i les pensions, així com en prestacions socials 
—sanitat, dependència...— estan vulnerant el 
dret a una jubilzació en condicions dignes. És 
important assenyalar que a Catalunya el 16% 
de la gent pensionista, principalment dones, es 
troba sota el llindar de la pobresa“. Segons da¬ 
des de la Marea Pensionista, a l'Estat espanyol, 
el sistema de pensions és un tema que afecta 
directamente a 9 milions de persones, i indirec- 
tamente al 25% de les llars que es beneficien de 
les aportacions que els pensionistes fan a les 
xarxes familiars. 

Actualment l'Assemblea Salvem les Pensions 
impulsa una campanya d'informació sobre les 
conseqüències que tenen les darreres reformes 
de pensions i qui en són els seus responsables, 
entre els que assenyalen, a més dels respectius 
governs, els interessos del capital financer per 
promoure pensions privades. L'objectiu és de¬ 
fensar unes pensions dignes per a tothom, que 
s'incloguin en els Pressupostos Generals de l'Es¬ 
tat —i es desvinculin exclusivament de les cotit¬ 
zacions de les persones treballadores—, acabar 
amb els privilegis dels polítics i la derogació de 
les darreres reformes del sistema de pensions. 


Més informació: 

salvemlespensions.wordpress.com 

mareapensionista.org 

RACÓ HISTÒRIC 

De l’Agapito a la Model del S.XX 



Marta Sànchez 


M oltes vegades, la 
memòria col·lec¬ 
tiva dels espais 
ens permet cre¬ 
ar una identitat 
gràcies als fets històrics i determi¬ 
nants que han ajudat a entendre 
el nostre context. D'altres, aquesta 
memòria queda desdibuixada per 
una pàtina de fets causals que, no 
tan sols permeten veure l'essència 
original del lloc, sinó que també al¬ 
teren i desvirtuen el valor patrimo¬ 
nial que encara conserva. 

L'edifici del C/Violant d'Hongria 
151-153 és l'exemple que compleix 
les dues accepcions descrites. Des 
del moment de la seva construcció, 
el 1916, fins a l'expropiació per part 
de l'Ajuntament el 2012, l'immoble 
ha patit dos grans períodes inten¬ 
sius d'intervencions estructurals. 
El primer període va ser durant la 
construcció, entre 1916 i 1917, de la 
seu de la Cooperativa Model S.XX; el 
segon, durant la dècada dels 60, mo¬ 


ment en què es van concentrar la 
quantitat més gran de reformes per 
tal d'adequar l'espai a nous usos re¬ 
lacionats amb l'oci musical. Aquest 
últim període d'intervencions ha 
suposat un canvi radical de l'estruc¬ 
tura respecte a l'immoble original i 
una pèrdua del seu valor patrimoni¬ 
al que ha anat consolidant-se amb 
els anys. 

Per comprendre l'origen de l'edifi¬ 
ci hem de tenir present dos factors 
importants; el vincle amb el creixe¬ 
ment urbanístic del barri de Sants, 
fortament lligat al desenvolupa¬ 
ment de la seva economia i classes 
socials; i la relació del cooperativis¬ 
me dins d'aquest context. Els grui¬ 
xos i traçats urbans es desenvolupa¬ 
ren amb més rapidesa al voltant de 
les fàbriques, creant nous barris que 
presentaven una urbanització pre¬ 
cària i no consolidada, sense serveis 
ni equipaments. 

La Cooperativa model del S.XX 
fundada el 1901 va cobrir part 
d'aquelles necessitats entre els 
seus socis, i fins i tot, va anar més 
enllà tot impulsant mesures d'ori¬ 


entació econòmica i socials. Prio¬ 
ritats com la salut i l'educació van 
esdevenir un projecte punter en el 
seu transcurs. No va ser fins a l'any 
1916 que, aprofitant l'avinentesa 
d'un bon moment econòmic, co¬ 
mençaren a projectar la construc¬ 
ció d'un edifici en propietat. L'ar¬ 
quitecte responsable va ser Julio 
Marial Tey, qui va acceptar fer el 
pla de l'edifici gratuïtament. 

La cronologia urbanística conti¬ 
nua anys després de la dissolució 
de la cooperativa. L'espai adaptat 
als usos de la Model del S.XX van 
modificar-se per albergar diverses 
sales de ball com la Sala de Festes 
Nilo o l'Agapito. És en aquest mo¬ 
ment quan identifiquem un pro¬ 
cés de deconstrucció patrimonial 
que va portar com a conseqüència 
la pèrdua de portes i finestres a la 
planta baixa. 

En la memòria queda la impor¬ 
tància patrimonial de l'edifici en 
relació a la història de la coopera¬ 
tiva, el seu context històric i social 
dins del barri de Sants. En l'actua¬ 
litat ens trobem un edifici protegit 


amb el nivell més baix, afectat pel 
Pla General Metropolità i en estat 
d'abandonament. 

En aquesta circumstància, i assu¬ 
mint que la seva protecció com a bé 
d'interès documental el fa vulne¬ 
rable a qualsevol possibilitat d'en¬ 
derrocament, hauríem de ser capa¬ 
ços de treure la pàtina dels últims 
40 anys per atorgar a aquest immo¬ 
ble una oportunitat favorable de 
conservació i recuperació. 


El valor patrimonial sovint és 
fàcilment reconegut quan parlem 
d'elements artístics i icònics però 
existeixen d'altres que tot passar 
desapercebuts representen un 
exemple d'element tangible d'ar¬ 
quitectura popular. En aquest cas, 
la importància del cooperativis¬ 
me local com germinació del pa¬ 
trimoni immaterial que és l'actu¬ 
al teixit associatiu de Sants. 


FOGONS DE TEMPORADA 

N’hi ha una de cuina 

catalana? 


TASQUES CENTENÀRIES 

Un espai de dissidència 
al caxxex Vallespix 


Núria May Masnou 


E n aquests temps en què la 
nostra identitat és qüesti¬ 
onada em pregunto si de¬ 
uen tenir raó aquells que 
redueixen la idiosincràsia catalana 
a una fal·làcia de bandera. Llavors, 
si no existeix la nació catalana, pot¬ 
ser tampoc existeix la cuina catala¬ 
na? Com que jo no ho entenc així, 
procuraré buscar exemples que de¬ 
mostrin que la cuina catalana, i per 
extensió, la dels Països Catalans, és 
una cuina pròpia, rica, variada i que 
ha evolucionat al llarg dels anys fins 
a poder ser avui la base d'una gas¬ 
tronomia que ha travessat fronteres 
i ha recorregut llargues distàncies. 
El mateix que volem fer nosaltres. 

L'origen, els productes. Desta¬ 
cant-ne alguns i permeteu-nos al¬ 
gunes concessions. Els de sempre: 
la ceba, la col, l'all. Els que han evo¬ 
lucionat fins a esdevenir el que avui 


ens alimenta: el blat, l'oliva, la vi¬ 
nya, la tríade mediterrània. Els que 
varen arribar i s'hi varen quedar: 
l'arròs, el tomàquet, la xocolata. 
Els animals que vàrem domesticar 
i amb els que potser avui seria bo 
replantejar la relació: el porc —la 
cansalada—, la gallina —els ous—, 
la vaca —la llet—. La llista seria in¬ 
finita i els matisos variadíssims. 

L'evolució, la cuina. A partir dels 
productes llistats i tenint en comp¬ 
te que algunes combinacions tar¬ 
daren uns anys a ser possibles: el 
sofregit, la patata amb col i can¬ 
salada, el pa amb tomàquet i oli 
d'oliva verge extra, els arrossos a la 
cassola, la picada amb xocolata, la 
crema catalana. 

Les tradicions, els moments en 
què cuinem i/o mengem i el sig¬ 
nificat que aquests àpats, aques¬ 
tes menges, tenen per a nosaltres. 
L'escudella de Nadal, la coca de 
Sant Joan, la crema de Sant Josep, 
el bacallà de Quaresma però també 


i amb noms i cognoms més fami¬ 
liars: la patata i mongeta per so¬ 
par, l'empedrat dels dinars d'estiu, 
l'amanida d'arròs de les festes dels 
infants, les sopes de pa dels sopars 
d'hivern, la truita amb espinacs i 
la coca de recapte, el sopar que ens 
feia la iaia de Lleida, els fideus a la 
cassola que feia l'avi els diumen¬ 
ges, el pa amb vi sucre que es feia 
la tieta àvia per berenar i les neules 
sucades al cava del iaio, entre tants 
d'altres menjars que es barregen 
amb records. 

El conjunt de la gastronomia pre¬ 
cedent (i essent una petita mostra) 
defineix la nostra cuina, la que avui 
és tradicional, tot i que cada vega¬ 
da menys popular, i la que cal pre¬ 
servar, la que és indicativa d'unes 
fronteres, no limítrofes, però si 
definitòries. Si aquesta cuina exis¬ 
teix, serà que la cultura, la gent i el 
país que l'acull és ric i divers com 
ella, ni millor ni pitjor que cal altre, 
simplement un, la nostra. 


Jordi Peralta 


E l primer que sorprèn en 
entrar a La Bauxa és la 
quantitat de cartells rei¬ 
vindicatius que hi ha. Des 
dels que il·lustren l'antimilitaris¬ 
me de finals dels anys noranta fins 
als més recents, essencialment 
referents a Can Vies, fer-hi una 
ullada és repassar la història de les 
lluites socials que ha viscut el barri 
durant els darrers anys. “Que les 
parets parlin'', afirma el Carles amb 
determinació, deixant clar el com¬ 
promís de la taverna. 

No sempre ha estat així, però. 
Des de l'any 1928 diversos bars 
havien anat provant sort a l'actu¬ 
al número 23 del carrer Vallespir, 
sempre conservant l'esperit de 
taverna de poble. El que d'entrada 
s'anomenà Bar Matías acabaria 
esdevenint un punt de trobada 
i de referència per al club de fut¬ 



bol Sansense, per als aficionats a 
l'ornitologia i per al veïnat que no 
podia renunciar al vermut de ri¬ 
gor. L'indret, a més, havia desper¬ 
tat prou interès pel refugi antiaeri 
que, segons es comentava, es tro¬ 
bava al seu subsòl. Ara bé, malgrat 
ser un dels nervis del teixit social 
del barri no va ser mai un lloc des¬ 
tacat des del punt de vista polític. 

Un bon dia, però, el que alesho¬ 
res era el bar gallec Vàzquez, que 
conservava un cert ambient de ► 



rra d’escudella 



CUINA CATALANA ☆ WWW.TDK 

C/PREMIÀ, 20 SANTS - BCN ☆ 93 


NO MENGIS QUALSEVOL COSA 


esmorzars 
menú al migdia 
braves i tastets 
entrepans 
taules i amanides 
carta de nit 


p 



fotografia 

Tallers, cursos, rutes fotogràfiques. 

Retrats, reportatges. 

Fotografia d’estudi, arquitectura. 

Articles artesans, àlbums, emmarcació. 

Llibres, material fotogràfic, càmeres, i més... 

materialsensiblefotografia@gmail.com f 

93 667 1 9 22 c/Riego, 43. 08014 Ben. 


Tens un negoci 
o ets una associació de Sants? 


Anuncia't 
a La Burxa! 


* 


Consulta les tarifes 
a laburxa.cat o escriu-nos a 
laburxa@gmail.com 

► postguerra, va ser traspassat, va 
patir un procés de remodelació i 
va convertir-se en La Bauma, més 
tard reanomenat La Bauxa perquè 
un bar de Gràcia ja havia registrat 
aquell nom. “No funcionem com 
una cooperativa, som un negoci 
familiar. Però de portes endins se¬ 
guim sent la Bauma Bar de jugar 
a cartes i al dòmino”, explica en 
Carles. “Hem retornat la taverna a 
la gent sense negar el component 
ideològic del bar”. I d’aquesta ma¬ 
nera, La Bauxa s’ha implicat a la 
Comissió de Festes del carrer Va¬ 


llespir de Baix esdevenint un nexe 
entre els veïns i el barri i, alhora, 
un element crític. “Mon germà i jo 
sempre hem tingut inquietuds po¬ 
lítiques. Com més ens impliquem 
amb la nostra gent des d’una re¬ 
ferència alternativa, millor”, asse¬ 
nyala. I tot seguit explica, amb una 
barreja d’orgull i d’impotència, 
com el bar ha tingut treballadors 
imputats per manifestar-se. 

Respecte a les franquícies que 
durant els últims anys han anat 
sorgint com bolets per tot Sants, en 
Carles es mostra despreocupat. “No 


són cap amenaça. El públic que va 
a aquells llocs no és el mateix que 
ve aquí”. I no s'està de lloar la resta 
de bars i de restaurants del carrer 
Vallespir, que ajuden a fer revifar 
econòmicament i socialment la zo¬ 
na. “Com més serem, més riurem”, 
diu, mostrant-se optimista i asse¬ 
nyalant la bona rebuda que està 
tenint la seva oferta. “El menú del 
dia funciona, però tendim als en¬ 
trepans i a les tapes de la nit”. Sigui 
com sigui, hi ha Bauxa (o Bauma, si 
ho preferiu) per a estona. 


HUMOR 



MÚSICA 

“El zetozn dels Inziocezits 
i Penguin Village” 


David Vazquez 


E l passat 27 d'agost vam te¬ 
nir l’oportunitat de reme¬ 
morar un concert històric 
en el marc de la Festa Ma¬ 
jor de Sants. Després de Corn Flakes, 
amitjans dels 90 Innocents varen 
ser, juntament amb Penguin Villa¬ 
ge, els protagonistes de la segona 
generació de grups de hardcore me¬ 
lòdic de Barcelona. 

Propers a Dag Nasty i Bad Re- 
ligion, les seves cançons varen 
enganxar i fer gaudir a un públic 
anterior al que va generar l’explosió 
comercial del gènere anys més 
tard. Tots dos grups portaven molts 


anys sense trepitjar un escenari 
com a grup. Val a dir que durant els 
anys 90 i principis del segle actu¬ 
al, Sants va ser bressol de l’escena 
hardcore i molt van ser els concerts 
i les bandes protagonistes del mo¬ 
ment, des de l’emblemàtic Com- 
muniquè a la Bàscula i Cotxeres, 
des dels Young Ones als How i Rà¬ 
bia Positiva. 

En tot moment la plaça Màlaga era 
també punt de trobada, i els cores 
els seus habitants. Innocents van 
formar part del cartell de la primera 
Festa Major Alternativa, a la matei¬ 
xa rampa de Cotxeres, anys enrere 
van tocar al primer Rockbrenyo, Pen¬ 
guin van tocar a la segona edició de 
la FMA. Parlem doncs d'un concert 


nostrat, on l'essència de barri queda 
més que il·lustrada i demostrada. I 
de nou al carrer ens vàrem trobar els 
mateixos i les mateixes de l'època i 
les abraçades van ser les protagonis¬ 
tes. La Comissió de Festes del Carrer 
Rossend Arús va organitzar el tema i 
el Koitton Club va tenir la idea, com 
a coprotagonistes també del mo¬ 
ment en les seves múltiples expres¬ 
sions artístiques. Van començar els 
Innocents repassant els clàssics i a 
continuació ho van fer els Penguin, 
més còmodes a sobre de l'escenari. 
Final compartit i somriures d'orella 
a orella per a una nit màgica de les 
que fan barri, gràcies a la festa ma¬ 
jor i a la iniciativa de la gent que no 
s'oblida dels orígens. 




CINEMA 

B, la pel·lícula 


Àngel Bravo 


L a corrupció mata la po¬ 
lítica i, segons les en¬ 
questes, és una de les 
principals ferides que 
preocupen la nostra so¬ 
cietat. Ferides, però, que la mateixa 
societat acaba cicratitzant perquè 
ja no dóna a l’abast, impotent, amb 
tanta catifa aixecada, amb tot el 
que surt a la llum i amb tot el que 
queda. Una de les que encara es 
mantenen obertes i sanguinolents 
i on aquesta pel·lícula hi furga sen¬ 
se miraments, és el cas Bàrcenas, 


l’escàndol de finançament il·legal 
del partit que, vés per on, governa 
avui dia a l’estat espanyol. 

El 15 de juliol de 2013, en un inter¬ 
rogatori de cinc hores, Luis Bàrce¬ 
nas, gerent i tresorer del PP entre 
el 1990 i el 2009, declara davant el 
jutge Ruz que durant aquell perío¬ 
de havia controlat una comptabili¬ 
tat B del partit. Una llista de xifres 
que, segons ell, tota la cúpula de 
la formació coneixia i de la qual, 
a més, se n’extreien sobresous en 
metàlic. En total, Bàrcenas va ano¬ 
tar més de vuit milions d’euros en 
concepte de donacions il·legals, les 
quals mantenia com a anònimes 


i fragmentava en quantitats me¬ 
nors perquè no hi hagués cap risc 
de sospita per part del Tribunal de 
Comptes. 

Amb el text transcrit de l’inter¬ 
rogatori com a guió, i gràcies al su¬ 
port de molts ciutadans per mitjà 
decrowdfunding, el director de 
cinema David Ilundain ha adaptat 
per a la gran pantalla l>obra que 
Jordi Casanovas ja havia creat per 
a teatre. Així, B la pel·lícula con¬ 
verteix l>Audiència Nacional en 
un plató, les declaracions reals en 
un thriller surrealista i a Bàrcenas 
en un autèntic malvat de cinema, 
i és que Pedro Casablanc broda el 
paper de l’extresorer amb una in¬ 
terpretació per a no oblidar. Per¬ 
què d’això tracta tot plegat: de no 
oblidar. 

Aquest film ha patit moltes difi¬ 
cultats a l’hora de trobar distribui- 
dores i, de fet, fins ara sols ha estat 
acollit a dues sales a Barcelona. 
Però silenciar bombes és difícil. 


Per molta censura o autocensura 
que opti per mirar cap a una altra 
banda, no podem permetre, mai 
dels mais, fer palesa aquella famo¬ 
sa frase que va deixar anar l’expri- 
mer ministre italià Silvio Berlus- 



coni un cop imputat de corrupció, i 
que resumeix la sensació d’impu¬ 
nitat que semblen tenir molts po¬ 
lítics en actiu de més a prop de ca¬ 
sa: “Verità non cambia niente”, la 
veritat no canvia res. Fi de la cita. 


Equip artístic: 

Pedro Casablanc, Manolo Solo, 

Patxi Freytez, Eduardo Recabarren, 
EnricBenabent, Carlos Olaya, 

Pedro Civera. 

Director: David Ilundain 
Guió: David Ilundain 
Direcció defotografia: Àngel Amorós 
So: Pedro Soto 
Muntatge:Marta Velasco 
Direcció d Art: Mònica Bernuy 
Vestuari: Sonia Capilla 
Maquillatge: Sylvie Imbert 
Pe rruque ria: A i n ize A rrieta 
Productora: Carolina Gonzàlez 
Productora: Valeríe Delpierre 



- carrer Vallespir, 23 - Sants - 


Sala d’actes 

Cooperativa 
de consum ecològic 

Locals per col·lectius 
assemblearis i autogestionats 

Sala d’assemblees 
Ascensor adaptat 
Aparcament 


FES-TE SÒCIA 



OBERT 


Violant d’Hongria 71, 
Sants 

espaiobert.org 

Horari: 

De dilluns a divendres 
de 18 a 22h 


ESTAMPAGIO SERIGRÀFICA 

seriClC 

. tèxtil i paper .. 


Tintes Ecològiques 


Serigrafia art-e-sana 


TiradeS PETITES 0 grans) 


serinraiiacic@0pmhx.0r9 


aiiiiiwia 


httn //sericic.tumblr.com/ 


aceptem moneda social 


Crvançq 


Taba 

Telèjw. 330 162 130 

LaZaÀs 

Octubre Trans 


Una altra 
educació 
ja és una 
realitat 


C om cada any octubre rere octubre, els carrers 
de Barcelona es transformen. L'Octubre Trans 
s'organitza des del transfeminisme autònom, 
la horitzontalitat i l'anti-autoritarisme, per 
confeccionar un mes de lluita trans anticapitalista. Oc¬ 
tubre Trans BCN es un coletiu de persones Trans, Inter- 
sex, Bolleras, Marikas y Oueers que conflueixen cada 
any per organitzar activitats,xerrades, accions, festes... 

Lluiten contra la patologització de les identitats 
Trans i Intersex i per l'autogestió dels propis cossos i 
destijos. Segueixen una línia de treball qe no només 
qüestiona la patologització dels cossos no normatius, 
també les estructures de poder com Testat, Tesglèsia, 


Theteropatriarcat i el capitalisme. Realitzen les seves 
activitats en espais afins tant política com afectiva- 
ment, espais okupats, grtuïts i/o autogestionats. 

Pareu atenció al seu bloc per conèixer les activitats 
d'enguany! 


octu b retransbcn.wordp ress. co m 



Tatalnti 


H em arribat al moment 
de transformació, de 
canvis de mirades i 
pensaments cap a la 
infància, l'educació i les relacions. 
Des de Veure Pensar Sentir us pre¬ 
sentem la formació ''Transformació 
en Educació", un espai per a refle¬ 
xionar i compartir processos a par¬ 
tir de mirades inspiradores i trans¬ 
formadores com les de les escoles 
de Reggio Emilia, Pikler, Waldorf, 
Montessori, escoles a la natura... Co¬ 
mencem els dies 7 i 8 de novembre, 
a l'Espai Tata Inti (Barcelona). 


Sessió 1: 7 i 8 de novembre de 2015 
Sessió 2:12 i 13 de desembre de 2015 
Sessió 3:9 i 10 de gener de 2016 
Sessió 4: 6 i 7 de febrer de 2016 
Sessió 5: 5 i 6 de març de 2016 
Sessió 6:2 i 3 d'abril de 2016 
Sessió 7:14 i 15 de maig de 2016 
Sessió 8:4 i 5 de juny de 2016 


formacion@verpensarsentir.es 

www.verpensarsentir.com 


Activitats 
del col·lectiu 
Acció Llibertària 
de Sants 
el 12 d’octubre 

A cció Llibertària de Sants 
organitza aquest any, en 
motiu del 12 d'octubre, 
unes jornades que abor¬ 
daran diferents problemàtiques re¬ 
lacionades amb la data esmentada. 

El divendres 9 d'octubre, a partir 
de les 2oh., a l'Ateneu Llibertari de 
Sants, hi haurà una xerrada-debat 
sobre els processos migratoris ac¬ 
tuals. Es parlarà amb col·lectius 
de Barcelona que donen suport a 
les persones migrants per mostrar 
com s'estan produint els nous mo¬ 
viments migratoris i les problemà¬ 
tiques que es troben en el trajecte. 
Aquests moviments, ja sigui per 
qüestions polítiques o econòmiques 
—al capdavall també polítiques—, 
no es poden entendre sense conèi¬ 
xer què hi ha al darrere: entre d'al¬ 
tres, les polítiques colonialistes que 
aquest 12 d'octubre se celebren. 

La tarda del dissabte 10 d'octubre 
Can Vies serà un borbolleig d'activi¬ 
tats. A partir de les i8h començaran 
les intervencions de les persones 
encausades en els últims casos de 
repressió. Seguidament, les compa¬ 
nyes "Teatre Sobrelamarcha'' faran 
una breu representació emmar¬ 
cada dins d'una gira que té com a 
objectiu promoure actes per recap¬ 
tar fons pels casos de companyes i 
companys encausats o engarjolats. 
Quan acabi la representació teatral 
s'obrirà un espai per parlar i deba¬ 
tre sobre com afrontem els casos 
actuals de repressió. 

Després dels actes d'ambdós dies 
hi haurà sopador vegà on la recap¬ 
tació també anirà destinada a ca¬ 
sos antirepressius. Us hi esperem, 
salut! 


AGENDA 

Octubre 2015 


Dissabte 10 a les 19b 

Presentació del Sindicat Autònom 
de Venedors ambulants 
Can Batlló (C/ Constitució 19) 

Dijous 15 a les 21.30IL 

Ual.la + Jordi Pélach 
(cançó d'autor i humor) 

Bo d'ajut: s€ 

Koitton Club (Rossend Arús, 9) 

Divendres 16 a les 21.30b. 

Rolando de Marco 
(cançó- Argentina) 

Bo d'ajut: 4€ 

Koitton Club (Rossend Arús, 9) 

Divendres 16 a les 23.30I1 

TOP A TOP ReggaeNights 
amb RebeladiaqSound 
Bo d'ajut: 2€ 

Koitton Club (Rossend Arús, 9) 

Dissabte 17 de uh a 23I1 

Fira-taller "Vine a Fer Cervesa” 

Can Batlló (C/ Constitució 19) 

Dissabte 17 a les 2ih 

Satan Family (versions) 

Bo d'ajut: s€ 

Koitton Club (Rossend Arús, 9) 

Dissabte 17 a les 23.30I1 

Dj Luis LeNuit (indie- pop, british-pop) 
Entrada lliure 

Koitton Club (Rossend Arús, 9) 


Diumenge 18 a les 12.30I1 

Vermut musical amb l'Orquestra 
del Barri (música clàssica) 

Bo d'ajut: 5€ 

Koitton Club (Rossend Arús, 9) 

Dimarts 20 a les i8h 

Presentació llibre: "Raices En El 
Asfalto. Pasado, Presente Y Futuro 
De La Agricultura” 

Can Batlló (C/ Constitució 19) 

Dijous 22 a les i8:3oh 

Un tast de permacultura. 

Organitza: Permacultura Barcelona 
Can Batlló (C/ Constitució 19) 

Dijous 22 a les 21.30IL 

Oriol Tramvia (cançó d'autor) 

Bo d'ajut: 5€ 

Koitton Club (Rossend Arús, 9) 

Divendres 23 a les 21.30I1 

Funcool (funk) 

Bo d'ajut: 5€ 

Koitton Club (Rossend Arús, 9) 

Divendres 23 a les 23.30IL 

Shoot the Pump! SoulNights 
amb Mr. Love Daddy 
Bo d'ajut: 3€ 

Koitton Club (Rossend Arús, 9) 


Dissabte 24 a les uh 

Club de lectura: "9 contes” 

de J.D. Salinger 

Can Batlló (C/ Constitució 19) 

Dissabte 24 a les 2ih 

Fi + fEL (música experimental) 

Bo d'ajut: 4€ 

Koitton Club (Rossend Arús, 9) 

Dissabte 24 a les 23b 

El Sonido de Veldà amb Dj Malti 
i Negra Puloy (salsa brava, cumbia 
i boogaloo) 

Bo d'ajut: 2€ 

Koitton Club (Rossend Arús, 9) 

Diumenge 25 a les 20.30I1 

Ràdio Carbó (folk) 

Bo d'ajut: 4€ 

Koitton Club (Rossend Arús, 9) 

Dijous 29 a les i8h 

Cinefòrum amb pica pica. Projeccio 
del documental "Vides privades” 
Organitza: Comissió Horts i Jardins 
de CB i Federació ECOM 
Can Batlló (C/ Constitució 19 

Divendres 30 a les 23b 

Dj Txarnego 

(latin, salsa, funk i boogaloo) 
Entrada lliure 

Koitton Club (Rossend Arús, 9) 


AGENDA MENSUAL FIXA 


ASSAIG CORAL CORCÓ D'ALPS 
Dijous ales 2ih 

Espai Obert (C/ Violant d'Hongria 71) 

TALLER D'AUTO-DEFENSA 
Dilluns a les 2oh 

Espai Obert (C/ Violant d'Hongria 71) 

REUNIÓ COL·LECTIU ETCÈTERA 

Dimecres alesígh 

Espai Obert (C/ Violant d'Hongria 71) 

TALLER OBERT DE MOBILITAT 
Dimecres i dijous de 17 a 2oh 
Divendres de 11 a i3h 
Can Batlló (C/ Constitució 19) 

FUSTERIA COL·LECTIVA 
Taller obert: 

Dilluns de íoh a i3h i de i6h a ígh 
Taller comunitari: 

Dimarts de íoh a i3h i de i6h a ígh 
Can Batlló (C/ Constitució 19) 

TALLER COL·LECTIU 
DTNFRAESTRUCTURES 
Dimecres de íoh a i3h 
i dissabtes de íoh a i4h 
Can Batlló (C/ Constitució 19) 

ROCÒDROM 

Tancat per obres de remodelació 
i millores. 

Can Batlló (C/ Constitució 19) 


ESPAI 

D'ENTRENAMENT 

Tancat er obres de remodelació 

i millores. 

Can Batlló (C/ Constitució 19) 

HORTS I JARDINS COMUNITARIS 
Dimarts i divendres de íoh a i3h, 
i dijous de 17I1 fins el capvespre. 
Can Batlló (C/ Constitució 19) 

LA NAU ESPAI FAMILIAR 
Tancat per obres de remodelació 
i millores. 

Can Batlló (C/ Constitució 19) 

TROBADA SETMANAL 
MALABARISTES INEXTREMIS 
Dimecres de i8h a 20.45b 
Can Batlló (C/ Constitució 19) 

LA CISTELLA VERDA 

Cada dijous de i8h a 2ih 
Can Batlló (C/ Constitució 19) 

ESPAI ARTS 

Taller de dibuix i pintura 
Dimecres de íoh a ii:3oh 
Can Batlló (C/ Constitució 19) 

Celes Colorado 

@celescolorado 

Membre dels Iaioflautas 
i ferm defensor del dret a l’existència 
i la vida digna 

Filles del 15M, se les coneix per les seves 
“entremaliadures”, accions de desobediència civil 
en espais representatius del capitalisme i en escenaris 
de les retallades. Han okupat la Borsa de Barcelona, 
la seu de la patronal catalana i la Subdelegació del govern 
a Barcelona, entre d’altres. Heterogènies, incansables i en 
transformació constant, les iaioflautes són un model de 
lluita solidària arreu de l’estat que reivindica un sistema. 


Olalla Miret i Laia Castells 


Les Iaioflautas sorgiu a partir del 
15M. Com heu evolucionat des de 
llavors? 

Sense l'imaginari col·lectiu del 15M 
les Iaioflautas no existiríem. Aquell 
va ser un moment de retrobada 
amb antigues companyes de lluita. 
Érem gent provinent de militàncies 
en Tàmbit sindical i polític. Aque¬ 
lla retrobada va representar l'inici 
d'un seguit d'accions col·lectives 
que havien de fugir del corporati¬ 
visme d'on proveníem i anar més 
enllà dels interessos de les pensi¬ 
onistes. Una de les primeres frases 
que va sorgir i un dels lemes que 
ens representen és “les nostres fi¬ 
lles i nétes no viuran pitjor que no¬ 
saltres''. El que buscàvem eren actes 
de desobediència civil davant les 
institucions i organismes oficials 
per reivindicar els drets de les ge¬ 
neracions futures. Les primeres ex¬ 
periències ens van servir per millo¬ 
rar, per exemple vam començar a 
convocar les actuacions mitjançant 
un mètode basat en la confiança. 
És a dir, que evités les xarxes soci¬ 
als i per conseqüència directa, la 
policia. L'objectiu era okupar espais 
simbòlics del sistema que estigues¬ 
sin vinculats amb l'actualitat. 

Ouins són els elements que us 
defineixen? 

Nosaltres vam començar actuant 
espontàniament i a partir d'aques¬ 
tes actuacions hem anat construint 
un model, que és molt lliure. No 
som violentes en les formes, però sí 
en els continguts. No n'hi ha prou 
amb emprenyar-nos, hem de pas¬ 
sar a un altre estat. El nostre mèto¬ 
de, encara que posa el punt de mira 
en els pilars del sistema, és ama¬ 
ble i tranquil. Procurem evitar els 
moments de tensió, intentant que 
les activistes, les treballadores, el 


personal de seguretat etc. que en 
aquell moment es troben en els es¬ 
pais que okupem conservin la cal¬ 
ma mentre es realitza l'acció. El 
nostre aspecte de vells ens ajuda a 
desconcertar i confondre els agents 
de l'ordre que no saben com actuar. 

Per nosaltres és molt important 
incidir en la vida quotidiana de 
la gent. El nostre objectiu és acon¬ 
seguir majories del 70% per anar 
avançant, és a dir, construir un ima¬ 
ginari col·lectiu a través de les nos¬ 
tres mobilitzacions que doni suport 
a la població i aconsegueixi millo¬ 
rar les coses perquè les generacions 
que ens segueixen visquin millor 
que nosaltres, i que siguin deman¬ 
des compartides per la major part 
de la gent. 

"No n'hi ha prou 
amb emprenyar-nos, 
hem de passar a un 
altre estat” 

Ouins perfils de persones formen 
part de les Iaioflautas? 

El nucli inicial el formàvem unes 
quinze persones amb una llarga 
trajectòria sindical, política i asso¬ 
ciativa. Érem gent que havíem si¬ 
gut molt actives i havíem estat al 
capdavant de diferents moviments 
d'incidència social i política però 
que en aquell moment estàvem re¬ 
tirats. Arran del 15M vam decidir 
fer algunes accions i després de la 
repercussió —sobretot mediàti- 
ca— que vam tenir va començar a 
acostar-se molta gent amb perfils, 
experiència, ideologies polítiques 
i motivacions molt diferents. Cal 
destacar la presència de moltes àvi¬ 
es que sempre han tingut un rol de 
cura de la família i s'acosten per¬ 

“ Volem que les nostzes filles i nétes 
no visquin pit jor que nosaltres” 


què volen participar —sovint per 
primera vegada— a més d'estar al 
càrrec de la família. 

El nostre és un model totalment 
horitzontal i amable en què tothom 
pot implicar-se en la mesura de les 
seves possibilitats. Cada mes fem 
una assemblea i una entremalia¬ 
dura, i la gent hi participa quan pot, 
sense lligams. 

Ouina és la vostra lògica de 
funcionament? 

Per nosaltres és molt important 
reinventar-nos, és a dir, transfor- 
mar-nos constantment per estar 
sempre alerta de les necessitats 
dels col·lectius mobilitzats. Per ai¬ 
xò fem molta feina de relació amb 
tots ells i anem allà on ens neces¬ 
siten en cada moment. D'aquesta 
manera, aconseguim que la nostra 
sigui una lluita solidària i, alhora, 
evitem caure en el corporativis¬ 
me. Això implica un treball intern 
constant en què debatem com po¬ 
dem seguir sent útils, què és el que 
podem aportar. Ens dividim en 
grups de treball inestables per tal 
que cadascú aporti el que vulgui i 
el millor que sap fer. 

I a nivell territorial, on sou 
presents? 

Durant aquests anys, han aparegut 
moltes rèpliques del moviment ar¬ 
reu, que funcionen de manera au¬ 
tònoma. Algunes ha funcionat i 
d'altres no. No pretenem que el mo¬ 


viment es multipliqui a iniciativa 
de les que ja estem mobilitzades, si¬ 
nó que els grups de Iaioflautas nei¬ 
xin per si sols. Actualment inten¬ 
tem crear espais de trobada amb 
altres companyes per intercanviar 
experiències i aprendre els uns dels 
altres i tenir més força a l'hora de 
fer entremaliadures. 

A nivell d'acció, la nostra connexió 
amb el territori va en funció de les 
propostes de cadascuna de nosal¬ 
tres. Per exemple, el recolzament 
que vam fer en les mobilitzacions 
de suport a Can Vies va sorgir a ini¬ 
ciativa de les Iaioflautas veïnes del 
barri i no va necessitar el conscens 
col·lectiu. De la mateixa manera, 
hem actuat a Sant Andreu o a Nou 
Barris. 

En quines mobilitzacions i lluites 
participeu actualment? 

Actualment ens movem, sobretot, 
dins el col·lectiu Stop Pujades i en 
temes relacionats amb la sanitat. 
La nostra presència en unes o altres 
reivindicacions va canviant en fun¬ 
ció de l'actualitat i dels esdeveni¬ 
ments que es produeixen. 

A banda de generar consciència, 
creus que les Iaioflautas genereu 
espais d’activitat que, d’una altra 
manera, moltes àvies no tindrien? 

Definitivament, i la mostra són les 
rèpliques que sorgeixen constant¬ 
ment impulsades per persones 
que no necessàriament tenen una 


experiència prèvia. Les assemble¬ 
es i altres trobades són una for¬ 
ma de fer vida social, i a més de la 
pràctica política també organit¬ 
zem activitats lúdiques que ens 
venen de gust, com ara la coral on 
adaptem cançons de tota la vida a 
la realitat actual. També és veritat 
que tenim competidors molt forts. 
Durant un temps, vam recórrer 
molts casals d'avis per donar-nos 
a conèixer i engrescar altres com¬ 
panyes, i vam veure fins a quin 
punt són instruments per sotme¬ 
tre la gent. Tot i així, hem aconse¬ 
guit captar gent. 

Què poden aprendre les 
generacions més joves de la vostra 
experiència? 

Fins ara hem publicat un còmic i 
ara sortirà un llibre. També hem 
explicat el moviment quan ens 
ho han demanat. Actualment ens 
plantegem com podem transme¬ 
tre l'experiència que hem acumu¬ 
lat, no només com a Iaioflautas. 
Per exemple, algunes de nosaltres 
hem estat en moviments de lluita 
clandestins contra la repressió du¬ 
rant el franquisme, i ens agradaria 
que aquesta experiència pogués 
servir perquè els moviments anti- 
repre d'avui tinguin exemples de 
com ens organitzàvem abans. Tam¬ 
bé ens agradaria deixar constància 
d'accions i mètodes de protesta que 
s'havien posat en pràctica en altres 
circumstàncies. 

